סקורפיונז

**סקורפיונז** (**Scorpions**, בעברית: **העקרבים**) היא להקת הארד רוק גרמנית, אשר הוקמה בשנת 1965 בהאנובר, גרמניה, ששרה בעיקר באנגלית, והיו לה גם מספר קטן של שירים בשפות אחרות כגון גרמנית, ספרדית ואיטלקית.

סגנון הלהקה היה מהפכני לתקופתו, כאשר לצד המוזיקה הרועשת שהיוותה את ניצני הרוק הכבד הם היו מאבות רוק הבלדות שהתאפיין בהמנוני רוק עתירי רגש ומסרים פוליטיים למען השלום וכנגד הרודנות.

אחד משיריה המפורסמים של הלהקה הוא "Wind of Change", שנכתב במהלך שהות הלהקה במוסקבה בשנת 1989 לקראת הופעה (הסקורפיונז היו אחת הלהקות הראשונות שהופיעו במוסקבה בימי טרום התפרקות ברית המועצות). השיר, המדבר על רוחות השינוי, היווה את שיר הסמל של נפילת חומת ברלין והיה להצלחה גדולה. עוד מלהיטי הלהקה: Still Loving You ,Rock You Like a Hurricane, Send Me An Angel, White Dove ועוד רבים.

כיום רק 3 מחברי ההרכב הם גרמנים, אחד פולני ואחד שוודי.

## היסטוריה
### ראשית הדרך
שמאל|ממוזער|200px|מייקל שנקר, גיטריסט הלהקה באלבומה הראשון
הלהקה הוקמה ב-1965 בהאנובר שבגרמניה על ידי הגיטריסט רודולף שנקר, החבר היחיד שיישאר בשורות הלהקה לאורך כל שנותיה. הלהקה הושפעה מתחילתה מלהקות הרוק שהיו פופולריות באנגליה באותה תקופה, בייחוד הביטלס, ואת שיריהן ניגנה בהופעות החיות שלה בתחילת דרכה, כשרודולף עצמו מבצע את השירה.

ב-1970 הצטרפו ללהקה הסולן קלאוס מיינה והגיטריסט המוביל מייקל שנקר, אחיו הצעיר של רודולף, כאשר רודולף עצמו משמש כגיטריסט הרית'ם. כשאת ההרכב משלימים הבסיסט לותר היימברג והמתופף וולפגנג דזיאוני, הקליטה והוציאה הלהקה לאור ב-1972 את אלבום הבכורה שלה, Lonesome Crow. מבחינה מוזיקלית היה האלבום שונה בתכלית מהסגנון המוכר שתפתח הלהקה בשנים הבאות, והושפע רבות מסצנת הקראוטרוק, ז'אנר של רוק פרוגרסיבי שהיה נפוץ בגרמניה. על אף שהאלבום לא זכה להצלחה מסחרית כלשהי, הוא הציג לראווה את כישרונו של מייקל שנקר, שעל אף גילו הצעיר (בן 16 בלבד בעת הקלטת האלבום) הפגין יכולות וירטואוזיות כגיטריסט מוביל, ולימים ירכוש לעצמו שם כאגדה בתחום הרוק הכבד.

לאחר יציאתו לאור של Lonesome Crow יצאה הלהקה לסיבוב הופעות ברחבי גרמניה לצורך קידום האלבום, במהלכו שימשה להקת חימום ללהקת הרוק הבריטית UFO. לקראת סיום סיבוב ההופעות הציעה UFO למייקל שנקר להצטרף לשורותיה, הצעה אותה קיבל בתוך זמן קצר. אולי ג'ון רות', חברם של האחים שנקר, סירב לבקשתו של מייקל להחליפו בלהקה באופן קבוע כגיטריסט מוביל, אולם מילא את מקומו באופן זמני עד לסיום סיבוב ההופעות.

בעקבות עזיבתו של מייקל שנקר התפרקה הלהקה. לאחר שסייע רות' לסקורפיונס להשלים את סיבוב ההופעות שלהם בקיץ 1973, הפגינו הן רות' והן רודולף שנקר נכונות להמשיך ולעבוד יחד, אולם שנקר לא רצה להקים לתחייה את ההרכב שהתפרק. תחת זאת הצטרף שנקר למספר חזרות של להקתו של רות', Dawn Road, ובסופו של דבר החליט להצטרף ללהקה, שכללה מלבדם גם את הבסיסט פרנסיס בוכהולץ והמתופף יורגן רוזנטל. כעבור זמן קצר נענה מיינה להזמנתו של שנקר והצטרף ללהקה גם הוא כסולן. על אף שההרכב החדש כלל יותר חברים מ-Dawn Road מאשר חברים מסקורפיונז, החליטה הלהקה לפעול תחת שמה של סקורפיונז, כיוון שזו כבר הפכה לשם מוכר בסצנת הרוק הכבד הגרמנית, שהייתה קטנה ביותר באותו זמן.

שמאל|ממוזער|180px|אולי ג'ון רות', גיטריסט הלהקה בשנות השבעים
בהמשך שנות ה-70 הלכה סקורפיונז וביססה את מעמדה כלהקת הארד רוק והבי מטאל קלאסיים, ועקב הצלחתה הפכה לחלוצת ז'אנר המטאל בגרמניה. סגנון הלהקה באותה תקופה התבסס בעיקר על נגינתו של הגיטריסט אולי ג'ון רות', שהודות לנגינתו עם הסקורפיונז הפך לאחד מהגיטריסטים המוערכים והמשפיעים ביותר בעולם הרוק, ואשר היה מהתורמים המרכזיים לפיתוחו של זרם המטאל הנאו-קלאסי. קולו הגבוה והייחודי של הסולן קלאוס מיינה מילא אף הוא תפקיד מרכזי במוזיקה של הלהקה. על אף שלא זכתה להצלחה מסחרית גדולה במיוחד, המוזיקה של הלהקה בשנות השבעים התאפיינה בסגנון ייחודי ואומנותי שזכה לשבחים רבים מפי מבקרי מוזיקה וחובבי רוק, והיוותה מקור השראה לאומנים מוערכים רבים.

בשנת - 82' הוציאו הסקורפיונז את האלבום "Blackout". אחרי זה בשנת - 84' הסקורפיונז הוציאו את האלבום "Love at First Sting". שני האלבומים האלה היו שיא ההצלחה של הלהקה ומיד אחרי זה יצאו לסיבוב הופעות "Love at First Sting". בזמן סיבוב הופעות זה הוציאו הלהקה אלבום הופעה בשם "World Wide Live": הופעות שכולם רצו לבוא אליהן.

לקראת האלבום "Unbreakable" שנחשב אלבום מאוחר של הלהקה הצטרף ללהקה פאוול מצ'ידווה - הבסיסט הנוכחי.

## סקורפיונז בישראל
ב-24 בינואר 2010 נמסרה באתר הלהקה הודעה על פירוקהhttp://www.the-scorpions.com/english/news/news_item.asp?NewsID=100 בשנת 2012 בחודש דצמבר. במהלך שנת 2010 קיימה הלהקה סיבוב הופעות פרידה עולמי; במסגרת סיבוב הופעות זה הופיעה גם בישראל ב-4 באוקטובר 2010.

ב-7 ביולי 2005 הופיעו הסקורפיונז מול עשרות אלפי צופים באצטדיון בלומפילד בתל אביב, בהופעה שזכתה להצלחה רבה וביקורות נלהבות. הזמרת הישראלית ליאל קולט ביצעה בהופעה זו יחד עם הלהקה את השיר "Send Me An Angel" ועוד מספר שירים ידועים של הסקורפיונז.

בשנת 2015 קיימה הלהקה סיבוב הופעות במסגרת 50 שנות פעילות. גם אז הופיעה הלהקה בישראל ב-4 ביולי 2016 בהיכל מנורה לפני קהל שמנה יותר מ-10 אלף אנשים.

ב-9 ביולי 2022 ה'סקורפיונוס' שבו לישראל במסגרת Rock Believer Tour והופיעו בהיכל מנורה. במופע הסקורפיונס נגינו שירים חדשים שהוציאו, וכמובן את הלהיטים "Still Loving You" ו"Wind of Change" בהופעה בהיכל מנורה נראו חברי הלהקה מביעים תמיכה עם דגליי אוקראינה שנזרקו מהקהל.

ב- 23 בינואר 2026 הודיעה הלהקה על פטירתו של בסיסט הלהקה לשעבר פרנסיס בוכהולץ בגיל 71 לאחר מאבק בסרטן. https://www.loudersound.com/bands-artists/former-scorpions-bassist-francis-buchholz-dead-at-71https://www.facebook.com/share/p/1HQq4vhY1g/

## חברי ההרכב
### ההרכב הנוכחי
* קלאוס מיינה – שירה
* מיקי די - תופים
* מתיאס יאבס - גיטרה חשמלית
* רודולף שנקר - גיטרה חשמלית
* פאבל מציודה - גיטרה באס

### חברים לשעבר
* ג'יימס קוטאק
* מייקל שנקר (אחיו הצעיר של רודולף שנקר)
* אולי ג'ון רות'
* יורגן רוזנטל
* הרמן רארבל
* פרנסיס בוכהולץ
* קארל היינץ וולמר
* לותר היימברג
* וולפגנג דזיאוני
* אחים קירשנינג
* רודי לנרס
* ראלף ריקרמן
* קורט קראס
* קן טיילור
* בארי ספארקס
* אינגו פואיטס

### מנהל
*סטיוארט יאנג

## דיסקוגרפיה

### טורים
* 1972 - Lonsome Crow Tour
* 1974 - Fly to the Rainbow Tour
* 1975-1976 - In Trance Tour
* 1976 - Virgin Killer Tour
* 1977-1978 - Taken by Force Tour
* 1979 - Lovedrive Tour
* 1980 - Animal Magnetism Tour
* 1982-1983 - Blackout Tour
* 1984-1986 - Love at First Sting Tour
* 1988-1989 - Savage Amusement Tour
* 1990-1991 - Crazy World Tour
* 1993-1994 - Face the Heat Tour
* 1996-1997 - Pure Instinct Tour
* 1999 - Eye to Eye Tour
* 2000 - Moment of Glory Tour
* 2001 - Acoustica Tour
* 2002 - Scorpions Tour 2002
* 2003 - Scorpions Tour 2003
* 2004-2006 - Unbreakable World Tour
* 2007-2009 - Humanity World Tour
* 2010-2011 - Get Your Sting and Blackout World Tour
* 2011-2013 - Get Your Final Sting and Blackout World Tour
* 2017-2018 - Crazy World Tour Come Back Again

## קישורים חיצוניים

* 

## הערות שוליים

קטגוריה:להקות גרמניות
קטגוריה:להקות הארד רוק
קטגוריה:להקות מטאל
קטגוריה:זוכי פרס המוזיקה העולמי: להקת הרוק
קטגוריה:להקות שהוקמו בשנת 1965